Vážení členovia a sympatizanti Slovenskej siete proti chudobe,

24. marca 2020 apelovala European Anti-Poverty Network (EAPN), ktorej sme súčasťou a ktorá je najväčšou platformou sociálne zameraných organizácií na zníženie chudoby s viac ako 6000 organizácií v 32 krajinách, so sídlom v Bruseli, na všetkých lídrov členských krajín, premiérov, prezidentov, a prezidentov inštitúcii EU, aby sa jasne koncentrovali na ochranu najzraniteľnejších skupín pred dopadom COVID-19.

Zároveň prezident EAPN Carlos Susias oslovil predsedu Európskej Rady pred diskusiou ohľadom socio-ekonomického dopadu a následkov COVID-19 na ľudí v riziku chudoby, vylúčenia, ktorí sú najviac ohrozenou skupinou s ich rodinami a potrebujú urgentnú pomoc. Zároveň apeloval na všetky vlády členských štátov EU, aby koordinovali svoje kroky a postupy v boji s koronavírusom, aby sa zastavilo jeho šírenie, a tak ochránilo zdravie a životy nás občanov, aby sa podporovali chudobní, chorí, invalidi, s nízkymi príjmami, nezamestnaní, bezdomovci, najzraniteľnejší. Práve títo občania budú čeliť strate príjmu, s narastajúcou sociálnou izoláciou, podľahnutiu ochoreniu, keďže nemajú priestor na hygienu, sociálnu vzdialenosť od nakazených v rodine, ani potraviny, keďže sú zavreté aj mnohé ich podporujúce skupiny a podniky.

Preto EAPN navrhla **4 urgentné priority** pre vlády:

1. urgentné a koordinované postupy pri ochrane zdravia, koncentrované na podporu najzraniteľnejších skupín obyvateľstva.
2. Urgentnú akciu na ochranu pracujúcich a zabezpečiť adekvátny príjem pre všetkých.
3. Urgentnú pomoc ľuďom v riziku chudoby, aby mohli zaplatiť výdavky na prenájom, aby sa im zrušili či posunuli neodkladné výdavky, atď. Aby pokračovalo zabezpečenie stravy v školských jedálňach zdarma v prípade potreby.
4. Aktivity na zmiernenie sociálneho dopadu , sociálnej izolácie, osamelosti, včítane urgentnej podpory sociálnych neziskových organizácií , ktoré zabezpečujú starostlivosť , sociálne služby. Včítane zriadenia liniek sociálnej a psychologickej pomoci, týkajúce sa nárastu domáceho násilia, zneužitia, najmä žien.

Európska sieť proti chudobe /EAPN zároveň apeluje na členské štáty EU, aby preukázali praktickú súdržnosť a spoluprácu v nasledujúcich týždňoch a mesiacoch. Aby si vypomáhali pri liečbe chorých, najmä čo sa týka liekov, zdravotných pomôcok, testov, laboratórnych zariadení , medicínskej infraštruktúry, ochranného oblečenia a pomôcok pre zdravotníkov, lekárov, pomôcť tým, ktorí čelia najväčšiemu náporu.

EAPN víta iniciatívu a reakciu Európskej komisie na koronavirus pandémiu a finančnú podporu v rámci Stability and Growth Pact (SGP 2) a podpory EU ministrov financií, čo dovolí členským štátom pružne reagovať a efektívne pomáhať ľuďom, aj keď je potrebné omnoho viac.

EAPN apeluje na členské štáty Rady EU, aby súhlasili a využili EU financie aj vlastné financie a spustili masívne verejné financovanie na báze Marshallovho plánu, ako navrhla španielska vláda, a takto sa posilnilo verejné zdravie, znížilo riziko chudoby a vybudoval silný sociálny systém a pomohlo hospodárstvu prekonať krízu.

**Značná časť peňazí bola k dispozícii v roku 2008 na podporu bánk – a teraz je kľúčové ukázať, že Európa myslí na ľudí a vie sa o nich postarať tým že poskytne masívnu finančnú podporu na ochranu** **ľudí počas tejto krízy**. Zdôrazňujeme, že len krajiny so silným, univerzálnym verejným zdravotným systémom a so silným sociálnym systémom starostlivosti (včítane schém minimálneho príjmu), dokážu zdolať takúto krízu.

Naliehavo žiadame Európsku Radu, aby vyslala silný odkaz, jasne dala do popredia urgentné aktivity zamerané na ochranu najzraniteľnejších a rozpoznala potrebu posilniť sociálny ochranný systém, aby sa zvládla budúca kríza. Lebo **bremeno tejto krízy by nemalo znovu padnúť na chrbát chudobných a strednej triedy.**

Je potrebné sa poučiť z krízy r. 2008 a prejaviť väčšiu solidaritu, aby sme videli, že naše vlády a inštitúcie načúvajú občanom a prioritizujú ochranu najzraniteľnejších v tejto kríze a po nej.

To znamená na jednej strane poskytnúť „prvú pomoc“ vo výnimočnom stave pre tých, ktorých zasiahla a zároveň vytvoriť ochranné štruktúry, ktoré dokážu zmierniť účinky – včítane adekvátnej, prístupnej schéme minimálneho príjmu v každej krajine, včítane silného sociálneho systému starostlivosti o občanov. **Bremeno financovať tieto iniciatívy tento krát musí padnúť na plecia bohatých, a takto zredukovať nerovnosť medzi 1% a 99%.** Nastal vhodný čas na zvýšenie progresívnej dane, podporiť daňové návrhy EU spoločností (EU Financial Transactions Tax), a pohnúť sa dopredu. Chce to uzavrieť úniky do daňových rajov a podporiť dane z bohatstva – toto by všetko prispelo na prípravu a rozbehnutie tohto Marshallovho plánu na zničenie COVID 19 a znovu vybudovať Európu.

Z listu predsedu EAPN Carlosa Susiasa. /team@eapn.eu ~ [www.eapn.eu/](http://www.eapn.eu/)

Milé členky a členovia, sympatizanti

čo sa týka situácie na Slovensku, sme povďační predovšetkým našim expertom v oblasti epidémie a vláde pod vedením I.Matoviča, ktorá je jasne orientovaná na zdravie a životy nás všetkých, najmä tých najzraniteľnejších. Vďaka za ochranu a kontrolu zdravia v počiatkoch v rómskych komunnitách. Chce to využiť tento čas na osvojenie si základov telesnej hygieny a čistoty prostredia a prekopať kdečo, nielen hygienické návyky.

Máme radosť, ako nás všetkých informovala televízia JOJ, že naši členovia z obč. združenia Oáza pri Bernatovciach naďalej aj v týchto ťažkých časoch fungujú, žijú a ďakujeme otcovi Petrovi Gombitovi za jeho televízny odkaz a nezištnú prácu v prospech najslabších. Veríme, že sa stane majákom na Slovensku a dožije sa toho, že ľudia, ktorí sa dvihli z trasoviska, vyumývali a stavajú sa na svoje nohy, tak sa stanú príkladom aj pre tých s lietadlami, jachtami, luxusnými hotelmi, reštauráciami a nájdu pokračovateľov na ceste k ľudskosti.

Je treba sa pripraviť na zmenu. Obrazne vyjadrené: tentokrát nespadli iba stromy vo Vysokých Tatrách, ktoré časom vysadíme. Tentokrát sa zrútili celé Vysoké Tatry aj s vlekmi, lanovkami, hotelmi, reštauráciami, obchodíkmi. Preto je dôležité koncentrovať sa jasne, bez rozptýlenia a poskakovania tu či sem na zdravie a životy občanov malého slovenského štátu v srdci Európy. Zrejme sme v celej našej kľukatej histórie (z Indie? ) prežili rôzne epidémie, nie preto, že sme boli poslušní a poslúchali vodcu, skôr preto, že sme zostali bdelí , skromne žili a moc nám nevstúpila na mozog.

Ako to zrozumiteľne vyjadril aj náš minister financií E. Heger spolu s hygienikmi a lekármi, udržme si pokiaľ to pôjde zdravú populáciu. To je aj ten „čarovný prútik“, ktorý robí zázraky .

Dá sa očakávať, že nielen na Slovensku v čase zastavenia a nečinnosti sa vynárajú u jedincov rôzne potlačené emócie, ataky, strachy a iné toxické emócie a seba deštruktívne myšlienky, obavy, obvinenia, ktoré znečisťujú nielen politickú a spoločenskú atmosféru, ale aj otupujú hrot bdelosti. Aj preto po takýchto atakoch v mnohých štátoch prudko vzrástla nákaza a úmrtia.

 Zostaňme doma a pracujme na sebe, pozorujme vlastný egoizmus a nespokojnosť, projekovanú na iných. Pomáhajme deťom pri učení, aj vnúčatám. Silný imunitný systém nie je len o vitamínoch, zdravej strave. Je o ľudskosti, empatii, múdrosti,  pozitívnom myslení . A vidieť pohár do polovice plný. Pozitívne myslenie a empatické konanie nekúpime v obchode za peniaze. Je to o inom. A tento tovar viazaný na dobro, súcit, sebazdokonaľovanie, osvojenie si duševnej hygieny popri telesnej hygiene bude najžiadanejší v blízkej budúcnosti. Preto sa niet kde náhliť a radšej si treba urobiť vnútornú inventúru a zmenu hodnotového rebríčka.

Pozdravuje Anka Galovičová – predsedníčka Slovenskej siete proti chudobe